钦定古今图书集成/方舆汇编/职方典/第1355卷 > 高州府星野考 府志
## 钦定古今图书集成/方舆汇编/职方典/第1355卷 > 高州府星野考 府志

府总

按《天官书》云：牵牛、婺女属扬州，高州躔于牛、女之次。今《南纪》半附于扬，而扬之有广，广之有高，弹丸黑子舍牛、女，将安丽之？然五星聚东井而粤霸，荧惑守南斗而粤亡。考诸《星经》，并以吴、越当南斗分，分数不同，其应悬远。倘所谓有分星无分野，是耶非耶？夫妖星退舍于景公，岁星无救于景茂，灾祥在德，星曷故焉。则子云氏以人占天之说信矣。